**Metodologie de aplicat pentru verificarea criteriilor de conformitate ale proiectului**

***M06 - Dezvoltarea microregiunii GAL Siret Moldova prin mici investiții fizice***

**Atenție!**

*În cazul în care, în oricare din etapele de verificare a criteriilor de conformitate a proiectului, se constată erori de formă (de ex.: omisiuni privind bifarea anumitor casete - inclusiv din cererea de finanțare, semnarea anumitor pagini, atașarea unor documente obligatorii), expertul GAL poate solicita documente sau informații suplimentare către solicitant (în funcție de natura informațiilor solicitate). Dacă în urma solicitării informațiilor suplimentare trebuie prezentate documente, acestea trebuie să fie emise la o dată anterioară depunerii cererii de finanțare la GAL/AFIR (după caz).*

**Denumire solicitant:** Se preia denumirea din Cererea de finanțare

**Titlul proiectului:** Se preia titlul proiectului din Cererea de finanțare.

**Amplasarea proiectului:** Se preia amplasarea menționată în Cererea de finanțare.

**Statutul juridic:** Se preia statutul juridic din Cererea de finanțare

**Date personale: (reprezentant legal al solicitantului)**

**Nume**

**Prenume**

**Funcția reprezentantului legal**

Se preiau informațiile din Cererea de finanțare

**Data lansării apelului de selecție de către GAL:** Se completează cu data lansării apelului de selecție de către GAL. Data lansării apelului de către GAL va determina versiunea procedurală aplicabilă verificărilor privind încadrarea proiectului și a eligibilității, realizate în cadrul tuturor proiectelor.

**Data înregistrării proiectului la GAL:** Se completează cu data înregistrării proiectului la GAL

**Obiectivul și tipul proiectului**

Se preia obiectivul proiectului conform descrierii menționată în Cererea de finanțare.

|  |  |  |
| --- | --- | --- |
| **Nr. crt.** | **Criteriul de conformitate** | **Metodologia de verificare** |
|  | **Solicitantul a mai depus pentru verificare această cerere de finanțare în cadrul aceleași sesiuni de depunere a proiectelor?**  Dacă DA, de câte ori ?  O dată*🞏* De două ori*🞏* Nu este cazul *🞏*  Prezenta cerere de finanțare este acceptată pentru verificare ?  ***DA🞏 NU🞏*** deoarece aceasta a mai fost depusă de două ori și declarată neconformă, în fişelor de verificare:  Nr. \_\_\_\_\_\_\_ din data \_\_\_\_\_\_\_\_\_\_\_\_\_\_\_  Nr. \_\_\_\_\_\_\_ din data \_\_\_\_\_\_\_\_\_\_\_\_\_\_\_ | Expertul verifică dacă Cererea de finanțare a mai fost depusă în cadrul aceleași sesiuni de depunere a proiectelor și dacă da, de câte ori a fost depusă. Dacă a mai fost depusă de două ori în cadrul aceleași sesiuni de depunere a proiectelor și declarată neconformă în fișele de verificare, Cererea de finanțare nu va fi acceptată pentru verificare și va fi declarată neconformă. |
|  | **Dosarul Cererii de finanțare este legat, iar documentele pe care le conține sunt numerotate și ștampilate de către solicitant?** | Se verifică dacă Dosarul Cererii de finanțare este legat, iar documentele pe care le conține sunt numerotate și ștampilate de către solicitant.  Se verifică, prin sondaj, dacă paginile din exemplarul “COPIE” al Dosarului Cererii de Finanțare corespund cu paginile din exemplarul “ORIGINAL”. Dacă nu corespund, se bifează căsuța NU, se specifică la rubrica “Observații”, iar cererea de finanțare este declarată neconformă. |
|  | **Este anexat Opisul documentelor, numerotat cu pag.0, iar referințele din Cererea de Finanțare corespund cu numărul paginii la care se află documentele din Dosarul Cererii de Finanțare?** | Se verifică existența Opisului documentelor, paginația acestuia.  Se verifică dacă referințele din Cererea de finanțare corespund cu numărul paginii la care se află documentele din Lista documentelor din cererea de finanțare și din Dosarul Cererii de finanțare.  Dacă referințele din CF nu corespund, se bifează căsuța NU şi se trece la rubrica “Observații” iar solicitantul este rugat să facă modificările care se impun însușite sub semnătură. După ce s-au efectuat modificările, expertul bifează căsuța DA. |
|  | **Cererea de finanțare este completată, semnată și ștampilată de solicitant?** | |
| Se verifică dacă Cererea de finanțare este completată de solicitant astfel:  **A - PREZENTARE GENERALĂ**  *A1. Măsura*:   * se verifică dacă este bifată Măsura-06 Dezvoltarea microregiunii GAL Siret Moldova prin mici investiții fizice, respectiv sub-măsura 19.2 Sprijin pentru implementarea acțiunilor în cadrul strategiei de dezvoltare locală pentru care se solicită finanțare nerambursabilă. * se verifică dacă este bifat tipul investiției * se verifică dacă este bifat domeniul de intervenție- 6B - încurajarea dezvoltării locale în zonele rurale. * se verifică dacă este bifat conținutul cadru al documentației tehnico-economice faza SF/DALI conform : H.G. nr. 907/2016   *A2. Denumire solicitant*: se verifică dacă numele solicitantului corespunde celui menționat în documentele anexate, după caz.  *A3. Titlu proiect*: se verifică dacă este completat titlul proiectului*.*  A4. Descrierea succintă a proiectului: Expertul verifică dacă solicitantul a completat acest punct.  *A5. Amplasarea proiectului*: Expertul verifică dacă sunt completate căsuțele corespunzătoare obiectivelor investiției şi sunt selectate regiunea, județul, comuna, satul și dacă acestea corespund cu cele menționate în documentele justificative corespunzătoare.  A6. Date despre tipul de proiect și beneficiar:  A6.0 – expertul verifică dacă solicitantul a bifat căsuțele corespunzătoare privind categoria proiectului - cu construcții montaj sau fără construcții montaj.  Expertul verifică dacă proiectele fără lucrări de construcții montaj au prevăzute cheltuieli la cap./ subcapitolul 1.2, 1.3, 2, 4.1, 4.2, 4.3 și 5.1.1 din devizul general. Dacă nu sunt prevăzute cheltuieli la aceste capitole/subcapitole, înseamnă că proiectul este fără lucrări de construcții montaj, iar solicitantul a bifat în căsuța corespunzătoare din dreptul punctului A6.0. În caz contrar proiectul este cu construcții montaj, solicitantul bifând în căsuța corespunzătoare din dreptul punctului A6.0. Dacă bifa nu este corespunzătoare, expertul corectează bifa, înscriind acest lucru la rubrica Observații.  A6.1-Pentru proiectele de investiții, expertul verifică dacă solicitantul a bifat căsuțele corespunzătoare privind tipul proiectului de modernizare și/sau extindere sau investiție nouă. Expertul verifică corectitudinea răspunsului din titlul proiectului (A3) și descrierea proiectului (A4). Dacă bifa nu este corespunzătoare, expertul corectează bifa, înscriind acest lucru la rubrica Observații  A6.2 - Pentru proiectele de investiții, expertul verifică dacă solicitantul a bifat căsuța corespunzătoare categoriei de beneficiar (public sau privat) în care se încadrează. Expertul verifică documentele constitutive ale solicitantului.  A6.3 – Pentru proiectele de investiții, expertul verifică dacă proiectul se află în teritoriul GAL SIRET-MOLDOVA  A7- Se verifică dacă sunt completate datele despre consultant.  A8- Se verifică dacă sunt completate datele despre proiectant.  **B - INFORMAŢII PRIVIND SOLICITANTUL**  B1. Descrierea solicitantului  B1.1 Informații privind solicitantul:  Pentru proiectele de investiții, trebuie verificat dacă data corespunde celei menționate în documentele justificative corespunzătoare.  Cod de înregistrare fiscală: expertul verifică dacă acesta corespunde celui menționat în lista de documente.  Statutul juridic al solicitantului: expertul verifică dacă acesta corespunde celui menţionat în lista de documente anexate la cererea de finanțare.  Codul unic de înregistrare APIA - există două situații:   1. solicitantul este înregistrat la APIA şi a înscris codul RO. În acest caz expertul verifică codul RO înscris de solicitant în Registrul unic de identificare. 2. solicitantul nu este înregistrat la APIA. În acest caz expertul verifică completarea cererii de atribuire din Cererea de finanțare.   B1.2 Sediul social: expertul verifică dacă adresa sediului social corespunde celei menționate în documentele justificative corespunzătoare.  B1.3 Numele reprezentantului legal, funcția acestuia în cadrul organizației, precum și specimenul de semnătură: Se verifică concordanța cu specificațiile din documentele anexate şi dacă este completat specimenul de semnătură.  B2. Informații referitoare la persoana responsabilă legal de proiect  B2.1 Date de identitate ale reprezentantului legal de proiect: expertul verifică dacă informațiile din cererea de finanțare corespund cu cele din actul de identitate al reprezentantului legal.  B2.2. Domiciliul stabil al reprezentantului legal de proiect: expertul verifică dacă toate informațiile menționate în această secțiune corespund celor care figurează în actul de identitate al reprezentantului legal.  B3. Informații privind contul bancar pentru proiect FEADR  B3.1 Denumirea băncii/trezoreriei  B3.2 Adresa băncii/trezoreriei  B3.3 Cod IBAN  B3.4 Titularul contului: expertul verifică dacă coordonatele furnizate corespund solicitantului, a cărei descriere a fost făcută la punctul B1, precedent. Toate informațiile trebuie să concorde cu cele menționate în documentele anexate. Contul se exprimă în moneda: LEI. | |
|  | **Solicitantul a completat lista documentelor anexă obligatorii şi cele impuse de tipul măsurii?** | Expertul verifică dacă sunt bifate căsuțele. |
|  | **Solicitantul a atașat la Cererea de finanțare toate documentele anexă obligatorii din listă?** | Expertul verifică dacă solicitantul a atașat toate documentele obligatorii menționate în cadrul listei documentelor anexate corespunzătoare modelului de Cerere de finanțare utilizat. |
|  | **Copia electronică a Cererii de finanțare corespunde cu dosarul original pe suport de hârtie?** | Expertul verifică concordanța copiei pe suport electronic cu originalul. Verificarea se face prin sondaj. |
|  | **Copia scanată a documentelor atașate Cererii de finanțare este prezentată alături de forma electronică a Cererii de finanțare?** | Se verifică dacă pe CD există fișierele scanate conform listei documentelor precum și exemplarul editabil al cererii de finanțare. |
|  | **Solicitantul a completat coloanele din bugetul indicativ?** | Expertul verifică dacă este completat bugetul indicativ, pe coloanele corespunzătoare cheltuielilor eligibile și neeligibile și că operațiunile previzionate sunt menționate în coloanele prevăzute în acest scop. Dacă informațiile nu sunt precizate, Cererea de finanțare este declarată neconformă. |
|  | **Solicitantul a bifat/completat partea C din Cererea de finanțare referitoare la finanțări nerambursabile din FEADR și alte fonduri?** | Expertul verifică dacă solicitantul a bifat căsuța corespunzătoare NU în Cererea de finanțare sau a completat coloanele corespunzătoare DA, toate informațiile cerute în Cererea de finanțare (numărul de proiecte, denumirea programului și titlul proiectelor, data finalizării, valoarea sprijinului nerambursabil în euro). În funcție de acestea, expertul va bifa căsuța corespunzătoare DA sau NU. Dacă solicitantul nu a bifat sau completat partea C, Cererea de finanțare este neconformă. |
|  | **Solicitantul a bifat punctele corespunzătoare proiectului din Declarația pe propria răspundere a solicitantului?** | Expertul verifică dacă este completat numele solicitantului și dacă au fost bifate căsuțele corespunzătoare proiectului. Dacă nu sunt bifate căsuțele corespunzătoare, se bifează căsuța corespunzătoare NU și se specifică acest lucru la rubrica Observații. |
|  | **Modelul de Cerere de finanțare utilizat de solicitant este în concordanță cu ultima variantă de pe site-ul AFIR a Cererii de finanțare aferentă submăsurii din PNDR cu investiții similare, care se pretează cel mai bine pentru tipul de beneficiar și cu** **investițiile prevăzute în proiectele ce vor fi finanțate prin Sub-măsura 19.2, în vigoare la momentul lansării Apelului de selecție de către GAL?** | Se verifică dacă versiunea cererii de finanțare de pe site-ul AFIR aferentă sub-măsurii din PNDR cu investiții similare, care se pretează cel mai bine pentru tipul de beneficiar și cu investițiile prevăzute în proiect, în vigoare la momentul lansării Apelului de selecție de către GAL, corespunde cu modelul de cerere de finanțare utilizat de solicitant. Dacă a utilizat altă variantă (care nu corespunde cu cea existentă pe site-ul Agenției), cererea de finanțare este respinsă. |
|  | **Proiectul respectă cerințele menționate în Apelul de selecție?** | Expertul verifică dacă proiectul depus se încadrează în cerințele prevăzute în Apelul de selecție, în ceea ce privește valoarea maximă nerambursabilă pe proiect, obiectivele eligibile și alte elemente specificate de GAL. |
|  | **Valoarea finanțării nerambursabile este de maximum 32.639,47 euro?** | Expertul verifică dacă valoarea finanțării nerambursabile a proiectului depășește suma de **32.639,47 euro** și dacă da, cererea de finanțare este respinsă. |
|  | **Localizarea proiectului de investiții este în spațiul LEADER acoperit de Grupul de Acțiune Locală SIRET-MOLDOVA?** | Expertul verifică dacă localitatea/localitățile pe care se va realiza investiția (așa cum se menționează în Cererea de finanțare) se regăsește/regăsesc pe teritoriul acoperit de GAL - conform Strategiei de Dezvoltare Locală a GAL. Proiectul poate fi amplasat atât pe teritoriul GAL, cât și în zona adiacentă acestuia, cu condiția ca solicitantul să aibă sediul sau punctul de lucru pe teritoriul GAL și investiția să se realizeze pe teritoriul GAL . |
|  | **Proiectul pentru care s-a solicitat finanțare este încadrat corect în măsura în care se regăsesc obiectivele proiectului?** | Expertul va verifica încadrarea corectă a proiectului pentru care s-a solicitat finanțare în fișa măsurii din SDL. Se verifică dacă obiectivele, tipul de beneficiar prezentate în proiect se regăsesc în fișa măsurii din SDL. Dacă informațiile nu se regăsesc, cererea de finanțare este respinsă. |
|  | **Obiectivele și tipul de investiție prezentate în Cererea de finanțare se încadrează în fișa Măsurii 06 din SDL?** | Expertul verifică dacă obiectivele proiectului și tipul de serviciu/investiție menționate în Cererea de finanțare se regăsesc în Fișa măsurii – parte integrantă în Strategia de Dezvoltare Locală a GAL ce a selectat proiectul. Dacă informațiile respective nu se regăsesc, Cererea de finanțare este respinsă. |
|  | **Domeniul de intervenție în care a fost încadrat proiectul, prezentat în Cererea de finanțare, corespunde Domeniului** **de intervenție prezentat în SDL, în cadrul Măsurii 06?** | Expertul verifică dacă proiectul a fost încadrat corect în Domeniul de intervenție, conform Fișei măsurii din cadrul Strategiei de Dezvoltare Locală.  Expertul va verifica încadrarea proiectului într-un anumit Domeniu de intervenție din cadrul măsurii din SDL, corelând obiectivul specific al proiectului prezentat în Cererea de finanțare cu informațiile din Fișa măsurii. Dacă Domeniul de intervenție nu este selectat corect, conform Fișei măsurii din SDL, proiectul este respins. |
|  | **Indicatorii de monitorizare specifici domeniului de intervenție pe care este încadrat proiectul, inclusiv cei specifici teritoriului (dacă este cazul), prevăzuți în fișa tehnică a măsurii din SDL, sunt completați de către solicitant?** | Expertul verifică dacă beneficiarul a completat corect indicatorii de monitorizare corespunzători domeniului de intervenție principal, respectiv secundar/e (dacă este cazul), pe care este încadrat proiectul, precum și indicatorii specifici teritoriului (dacă este cazul), conform fișei măsurii din SDL. Dacă indicatorii au fost completați corect, expertul bifează DA și completează tabelul cu informațiile din cererea de finanțare. În cazul în care solicitantul nu a completat secțiunea corespunzătoare indicatorilor de monitorizare, expertul bifează NU și cererea de finanțare este respinsă. În cazul în care indicatorii din cererea de finanțare nu au fost completați corect/ au fost completați parțial de către solicitant, expertul bifează "DA cu diferențe" și completează tabelul cu informația corectă. |

**Cererea de finanțare va fi declarată ,,neconformă” dacă cel puțin un punct de verificare va prezenta bifa ,,NU”. În acest caz, se menționează la rubrica ,,Observații”, dar se continuă verificarea încadrării proiectului pentru ca la final solicitantul să fie înștiințat de toate condițiile neîndeplinite (dacă este cazul).**

**Verificarea documentelor anexate**

**Verificarea conformității copiei cu originalul**

Prezența documentelor trebuie să fie atestată prin bifarea în tabelul la partea E a cererii de finanțare. Dacă solicitantul nu atașează anumite documente (neobligatorii) pentru că acestea nu corespund naturii proiectului, expertul va bifa căsuțele corespunzătoare „Nu este cazul” din partea dreapta a tabelului.

Se verifică existenta documentului, daca **este emis pe numele beneficiarului, daca** este semnat **si stampilat**, daca are toate rubricile completate pt.CF, daca sunt valabile conform legislației in vigoare sau precizărilor din Ghid, după caz.

|  |
| --- |
| **DOCUMENTE** |
|  |
| **1.**Studiu de Fezabilitate/Documentație de Avizare pentru Lucrări de Intervenții, întocmite, avizate și verificate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare/Memoriu Justificativ. |
| **2.** Certificat de Urbanism, completat și eliberat conform reglementărilor legale în vigoare și aflate în termenul de valabilitate la data depunerii cererii de finanțare. |
| **3.1** Pentru comune și ADI  Inventarul bunurilor ce aparțin domeniului public al comunei/comunelor, întocmit conform legislației în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României.  Şi  **3.2** Hotărârea Consiliului Local privind aprobarea modificărilor şi / sau completărilor la inventar în sensul includerii în domeniul public sau detalierii poziției globale existente sau clasificării unor drumuri neclasificate, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, adică să fi fost supusă controlului de legalitate al Prefectului, în condiţiile legii  Și/sau  **3.3** Avizul administratorului terenului aparţinând domeniului public, altul decat cel administrat de primarie (dacă este cazul) |
| **4** Document care să ateste ca solicitantul a depus documentaţia la ANPM:  **4.1** Clasarea notificării sau  **4.2** Decizia etapei de încadrare, ca document final (prin care se precizează că proiectul nu se supune evaluării impactului asupra mediului şi nici evaluării adecvate)  sau  **4.3** Acord de mediu în cazul în care se impune evaluarea impactului preconizat asupra mediului  sau  **4.4** Acord de mediu în cazul evaluării impactului asupra mediului și de evaluare adecvată (dacă este cazul).  **4.5** Aviz Natura 2000 pentru proiectele care impun doar evaluare adecvată. |
| **5.** Hotărârea Consiliului Local / Hotărârile Consiliului Local în cazul ADI/, pentru implementarea proiectului cu referire la următoarelor puncte (obligatorii):  •necesitatea, oportunitatea și potențialul economic al investiției;  •lucrările vor fi prevăzute în bugetul/bugetele local/e pentru perioada de realizare a investiției;  •angajamentul de a suporta cheltuielile de mentenanța a investiției pe o perioadă de minimum 5 ani de la data efectuării ultimei plăti;  •numărul de locuitori deserviți de proiect / utilizatori direcți (pentru grădinițe, licee / scoli profesionale);  •caracteristici tehnice (lungimi, arii, volume, capacități etc.);  •agenţii economici deserviţi direct de investiţie (dacă este cazul, număr și denumire);  •nominalizarea reprezentantului legal al comunei/ADI/ONG pentru relaţia cu AFIR în derularea proiectului.  •angajamentul de asigurare a cofinanțării, daca este cazul;  • angajamentul că proiectul nu va fi generator de venit, daca este cazul. |
| **6.1** Certificatul de înregistrare fiscală |
| **6.2** Încheiere privind înscrierea în Registrul Asociațiilor și Fundațiilor, rămasă definitivă / Certificat de înregistrare în Registrul Asociațiilor și Fundațiilor |
| **6.2.1** Actul de înființare şi statutul ADI/ONG |
| **7.** Certificate care să ateste lipsa datoriilor fiscale restante și graficul de reeșalonare a datoriilor către bugetul consolidat (daca este cazul). |
| **8.** Certificatul de cazier judiciar |
| **9.** Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicită finanțare din PNDR (denumirea, adresa băncii/ trezoreriei, codul IBAN al contului în care se derulează operațiunile cu AFIR). |
| **10.1** Notificare privind conformitatea proiectului cu condițiile de igienă şi sănătate publică  sau  **10.2** Notificare că investiția nu face obiectul evaluării condițiilor de igienă şi sănătate publică, dacă este cazul. |
| **11.** Lista agenților economici deserviți de proiect, care va conține denumirea, adresa, activitatea desfășurată, codul proiectului cu  finanțare europeană și valoarea totală a investiției, pentru fiecare investiție accesibilizată și a instituțiilor ‐ sociale și de interes public deservite direct de proiect |
| **12.** Raport asupra utilizării programelor de finanțare nerambursabilă întocmit de solicitant (va cuprinde amplasamentul, obiective, tip de investiție, lista cheltuielilor eligibile, costurile și stadiul proiectului, perioada derulării contractului), pentru solicitanții care au mai beneficiat de finanțare nerambursabilă începând cu anul 2007, pentru aceleași tipuri de investiții. |
| **13**. Notificare, care sa certifice conformitatea proiectului cu legislația în vigoare pentru domeniul sanitar veterinar și ca prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul. |
| **14.** Extrasul din strategie, care confirmă dacă investiția este în corelare cu orice strategie de dezvoltare națională / regional / județeană / locală aprobată, corespunzătoare domeniului de investiții precum și copia hotărârii de aprobare a strategiei. |
| **15.** Extrasul din strategia Grupul de Acțiune Locală SIRET-MOLDOVA, care confirmă dacă investiția este în corelare cu strategia de dezvoltare locală aprobată, corespunzătoare domeniului de investiții și dacă contribuie la realizarea obiectivelor acesteia. |
| **16.** Proiectul tehnic, în vederea avizării de către CRFIR, va fi depus în termenul precizat în Notificarea AFIR, conform prevederilor HG 226/2015 cu modificările și completările ulterioare și a procedurilor în vigoare la momentul notificării. |
| 1. Dovada achitării integrale a datoriei față de AFIR, inclusiv dobânzile și majorările de întârziere, dacă este cazul. |
| 1. Extras de cont care confirmă cofinanțarea investiției, dacă este cazul |
| 1. Copia documentului de identitate al reprezentantului legal al beneficiarului |
| 1. Fișa măsurii M06 |
| **21.** Declarație pe propria răspundere privind angajamentul de raportare către GAL |
| **22.** Declaratie privind respectarea termenelor de implementare-finalizare a proiectelor |
| **23.** Declarație privind prelucrarea datelor cu caracter personal |
| **24. Alte documente justificative (se vor specifica după caz)** |